# ข่าวประชาสัมพันธ์

# 15 พฤษภาคม 2568

**บสย. เปิดบูธ Money Expo 2025 Bangkok จัดเต็ม “ค้ำประกัน-แก้หนี้”**

**ระดมทีมให้คำปรึกษา ช่วย SMEs ปลดล็อกทางการเงิน**

**นายสิทธิกร ดิเรกสุนทร** กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมผู้บริหารระดับสูง และทีมงาน ให้การต้อนรับ **นายลวรณ** **แสงสนิท** **ปลัดกระทรวงการคลัง** ในโอกาสเปิดบูธ บสย. ในงาน “มหกรรมการเงินกรุงเทพ ครั้งที่ 25” Money Expo 2025 Bangkok ร่วมด้วยนายสันติ วิริยะรังสฤษฎ์ ประธานจัดงาน และนางสาวภาคนี วิริยะรังสฤษฎ์ ประธานจัดงานร่วมมหกรรมการเงิน Money Expo ณ อาคารชาเลนเจอร์ 2-3 อิมแพ็ค เมืองทองธานี เมื่อวันที่ 15 พฤษภาคม 2568

**นายสิทธิกร ดิเรกสุนทร** กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) กล่าวว่า ปีนี้ บสย. เข้าร่วมงาน “มหกรรมการเงินกรุงเทพ ครั้งที่ 25” Money Expo 2025 Bangkok โดยจัดขึ้นอย่างยิ่งใหญ่ ภายใต้คอนเซ็ปต์ **“บสย. พร้อมค้ำ พร้อมช่วย”** เปิดบูธให้คำปรึกษาผู้ประกอบการ SMEs ระดมผู้เชี่ยวชาญให้คำปรึกษา SMEs โดยจัดเตรียมผลิตภัณฑ์ค้ำประกันสินเชื่อ ตอบโจทย์ผู้ประกอบการทุกกลุ่ม ช่วย SMEs ที่ต้องการขอสินเชื่อแต่ขาดหลักทรัพย์ หรือคนค้ำประกัน โดยมีผลิตภัณฑ์ไฮไลท์ ได้แก่ โครงการค้ำประกันสินเชื่อเช่าซื้อ “บสย. SMEs PICK-UP” ภายใต้มาตรการ **“กระบะพี่ มีคลังค้ำ”** ช่วย SMEs ชื้อรถกระบะใหม่ประกอบอาชีพได้ง่ายขึ้น ฟรี! ค่าธรรมเนียม 3 ปี พร้อมค้ำประกันสูงสุด 7 ปี และ **โครงการค้ำประกันสินเชื่อ Smart Green** อัตราค่าธรรมเนียม 1.5% ต่อปี ฟรี!ค่าธรรมเนียมค้ำประกัน 4 ปีแรก และพิเศษ! สำหรับ SMEs ที่ขอค้ำประกันสินเชื่อ รับโปรโมชันพิเศษในงาน ฟรี! ค่าดำเนินการค้ำประกัน เมื่อลงทะเบียนที่บูธ บสย. และสถาบันการเงินส่งคำขอค้ำประกันให้กับ บสย. ภายในวันที่ 31 สิงหาคม 2568

นอกจากนี้ บสย. ยังมุ่งตอบสนองนโยบายภาครัฐในการแก้หนี้ โดยให้ความช่วยเหลือลูกหนี้ที่ถูกจ่ายเคลม (จ่ายค่าประกันชดเชย) ลด ปลดหนี้ แก้หนี้ยั่งยืน โดยเปิดบูธชวนลูกหนี้มาปรับโครงสร้างหนี้ และปลดหนี้ ที่บูธ บสย. ผ่านมาตรการ **“บสย. พร้อมช่วย”** จุดเด่นคือ ยืดหนี้ยาวสูงสุด 7 ปี ช่วย SMEs “ผ่อนน้อย เบาแรง” “ตัดเงินต้น ก่อนตัดดอก” ดอกเบี้ย 0% ช่วยให้ลูกหนี้อยู่รอด อยู่ได้ และกลับไปเป็นลูกหนี้ปกติได้ง่ายขึ้น พิเศษ! สำหรับลูกหนี้ที่เข้ามา “ปลดหนี้” ในงานนี้ รับโปรโมชัน “ลดต้นสูงถึง 30%” พร้อม “ปลดดอก” เพื่อต่อลมหายใจให้ SMEs สามารถกลับมาเดินหน้าต่อได้

ภายในงาน บสย. ยังได้นำผู้ประกอบการ SMEs 2 ราย ซึ่งเป็นลูกค้าที่ บสย. ให้การค้ำประกัน ร่วมออกบูธสร้างโอกาสธุรกิจ ได้แก่ LYW Food ผลไม้ฟรีซดรายสัญชาติไทย มาตรฐานระดับโลก และ ICE AGE ไอศกรีมเจลาโต้ฝีมือคนไทย คุณภาพระดับนานาชาติ นอกจากนี้ ยังได้นำไอศกรีมจากโครงการ **“สร้างโอกาส สร้างธุรกิจ”** ซึ่ง บสย. ร่วมกับ องค์การส่งเสริมกิจการโคนมแห่งประเทศไทย (อ.ส.ค.) ฝึกอาชีพการทำไอศกรีมให้แก่ผู้ต้องขังที่กำลังพ้นโทษ ณ เรือนจำจังหวัดสระบุรี มาแจกให้กับผู้ใช้บริการ บสย. ที่บูธ ในงานนี้เท่านั้น

เชิญชวนผู้ประกอบการ SMEs ที่ต้องการขอสินเชื่อแต่ขาดหลักทรัพย์ค้ำประกัน และลูกหนี้ที่ถูกจ่ายเคลม สามารถแวะมาที่บูธ บสย. (บูธ H2) ระหว่างวันที่ 15-18 พ.ค. 2568 น. ณ อาคารชาเลนเจอร์ 2-3 อิมแพ็ค เมืองทองธานี รับคำปรึกษาด้านการเงิน การทำธุรกิจ การปรับโครงสร้างหนี้ ฟรี! ไม่มีค่าใช้จ่าย พร้อมร่วมกิจกรรม และรับโปรโมชันพิเศษ เฉพาะงานนี้ สอบถามรายละเอียดเพิ่มเติม ที่ บสย. Call Center โทร. 02-890-9999 หรือ LINE OA: @tcgfirst